તે વખતે કૃષ્ણદાસના હાથમાં લાકડી હતી તે લાકડીને ટેકીને કૃષ્ણદાસ તે કૂવા ઉપર ઊભા હતા એટલામાં લાકડી ખસી, તેથી કૃષ્ણદાસ લાકડી સહિત કૂવામાં જઈ પડ્યાં, એટલે બધા મનુષ્યો જે પાસે ઊભા હતા તેમણે બૂમરાણ કરી, કે કૃષ્ણદાસ કૂવામાં પડ્યા કેટલાક મનુષ્યો દોડ્યા તે દોરડા ટોપલા લાવ્યા અને બે મનુષ્યો કૂવાની અંદર ઉતર્યા બહુ ખોળ્યાં, પરંતુ કૃષ્ણદાસનું શરીર ન મળ્યું એ મનુષ્ય પાછા ફરી આવ્યા તે સમયે શ્રીગુંસાઈજી શ્રીગોવર્ધનધરને સેનભોગ ધરીને બહાર બિરાજ્યા હતા અને રામદાસ ભીતરીયા શ્રીગુંસાઈજી પાસે બેઠા હતા, તે સમયે મનુષ્યોએ જઈને કહ્યું કે મહારાજ!